3 วันมานี้รู้สึกปวดตรงสมองทางซ้ายบนครับ (เหนือหูไปประมาณ 1 ฝ่ามือ) มีอาการดังนี้ครับ- รู้สึกปวดเหมือนมีสิวอยู่ แต่ดูแล้วไม่มี- ถ้านั่งอยู่เฉยๆ ไม่ไปกดบริเวณที่ปวดก็จะไม่เจ็บ- ไม่ได้รับการกระทบกระเทือนศีรษะแต่อย่างใด- ถ้าสั่นหรือส่ายหน้า จะรู้สึกเฉพาะจุดที่ปวดเลยครับไม่ทราบว่าอาการแบบนี้ผมเป็นอะไรเหรอครับ ขอบครับอายุ 15 เพศชาย น้ำหนัก 55 สูง 167
สวัสดีค่ะ หากอาการปวดศีรษะที่เกิดขึ้น เพิ่งเป็นมา 3 วัน โดยที่ไม่ได้มีอาการปวดสีรษะเรื้อรังเป็นๆ หายๆ มาก่อน ก็จะถือเป็นอาการปวดศีรษะแบบทุติยภูมิ ซึ่งเกิดได้จากหลายสาเหตุ เช่น- เป็นไข้ไม่สบายจากสาเหตุต่างๆ เช่น ไข้หวัด ไซนัสอักเสบ หูชั้นกลางอักเสบ เป็นต้น แต่ก็จะต้องมีอาการอื่นๆ ร่วมด้วย- มีฟันผุ เหงือกอักเสบ ฟันคุดอยู่ แล้วทำให้เกิดอาการปวดร้าวมาที่ศีรษะ- มีสายตาสั้น สายตาเอียง แล้วต้องเพ่งมอง ทำให้เกิดการปวดศีรษะขึ้น- มีโรคทางสมองต่างๆ เช่น หลอดเลือดในสมองโป่งพอง เนื้องอกในสมอง เป็นต้น แต่การปวดจะรุนแรงขึ้นเรื่อยๆ และอาจมีอาการอาเจียนร่วมเมื่อเกิดอาการปวดศีรษะขึ้น การไปกดหนังศีรษะ ก็อาจทำให้มีอาการปวดมากขึ้นได้นอกจากนี้แล้ว อาจไม่ได้เกิดจากการปวดศีรษะ แต่เป็นอาการเจ็บของหนังศีรษะที่เกิดจากมีรอยโรคอยู่ เช่น มีบาดแผล มีการอักเสบติดเชื้อ มีฝี มีสิว เป็นต้น แต่หากไม่พบรอยโรคต่างๆ ก็ไม่ใช่สาเหตุ นอกจากนี้ อาจเป็นอาการเริ่มแรกของการเป็นงูสวัดก็ได้ แต่ก็จะต้องเห็นผื่นที่เป็นตุ่มน้ำใสตามมาหากอาการปวดไม่มาก แนะนำให้สังเกตอาการไปก่อน และอาจสังเกตว่ามีฟันผุ เหงือกอักเสบ ฟันคุด อยู่หรือไม่ หากมี ก็ควรไปพบทันตแพทย์ หากไม่มี ก็อาจทานยาแก้ปวด เช่น พาราเซตามอล เป็นต้น ควรงดการใช้สายตาจ้องโทรศัพท์มือถือและคอมพิวเตอร์มากไป นอนหลับพักผ่อนให้เพียงพอ หากอาการปวดไม่ดีขึ้น ก็ควรไปพบแพทย์เพื่อตรวจค่ะ